KRITERIJI  OCJENJIVANJA, KATOLIČKI VJERONAUK,  1. – 8. razred,  2026./2027. (Kivač i Gulić)
ZNANJE
Element vrednovanja: individualna ili skupna provjera znanja i ostvarenosti odgojno-obrazovnih ishoda kroz vrednovanje naučenoga.
	OCJENA:
	Učenik/-ca:

	ODLIČAN (5)
	· samostalno izlaže nastavno gradivo, daje konkretan odgovor na postavljeno pitanje bez dodatnih potpitanja,
· povezuje činjenice i sadržaje, kritički ih promišlja, iznosi ih sigurno,
· logički povezuje i zaključuje,
· sadržaje može povezivati s drugim predmetima i svagdašnjicom i aktualizirati ih.

	VRLO DOBAR (4)
	· ima znanje, ali mu je potrebna mala pomoć u izlaganju, pokazuje nesigurnost,
· pokatkad je potrebno postaviti potpitanja,
· definira i izdvaja barem jednu poruku cjelokupnog sadržaja.

	DOBAR (3)
	· reproducira znanje uz pomoć konkretnih i vođenih pitanja i potpitanja,
· uglavnom ne izlaže samostalno, niti objašnjava,
· nema kontinuitet u usvajanju sadržaja,
· činjenice i sadržaje povezuje i tumači uz pomoć učitelja.

	DOVOLJAN (2)
	· prepoznaje samo osnovne pojmove i sadržaje, 
· odgovara uz pomoć potpitanja i uz navođenje na odgovor, 
· ne povezuje  sadržaje ili to čini uz veliku pomoć učitelja, 
· ne može aktualizirati sadržaje.

	NEDOVOLJAN (1)
	· ne daje odgovor niti uz pomoć, 
· ne prepoznaje osnovne sadržaje, te zna ih imenovati a kamoli povezati,  
· odbija odgovarati (osobito nakon dogovora oko toga).



Vrednovanje za učenje kroz pisanu provjeru: 
odličan (5):		86 do 100 %		
vrlo dobar (4):		70 – 85 %		
dobar (3):		54 – 69 %	
dovoljan (2): 		ispod 53 %	

	ZAKLJUČNA OCJENA
Srednja ocjena (aritmetička sredina).

STVARALAČKO IZRAŽAVANJE
Elementi vrednovanja: usmeno izražavanje, pisano izražavanje - esej, sastavak, intervju, likovno izražavanje – strip, plakat, ilustracija, grafički prikaz, scensko izražavanje – dramske igre i tehnike, glazbeno izražavanje, digitalno izražavanje – istraživanje, prikupljanje podataka, izrada i izlaganje dig. sadržaja.
	OCJENA:
	Učenik/-ca:

	ODLIČAN (5)
	· stečeno znanje prezentira kroz različite oblike SI. Pri tome se ističe kreativnošću, originalnošću, inovativnošću, sposobnošću interpretacije i asociranja,
· uspijeva upotpunjavati, sažimati i uspoređivati stečeno znanje kroz elemente SI,
· u radu se samostalno koristi raznovrsnim tehnikama i medijima,
· bilježnica i radna bilježnica su potpune, uredne i točne,
· samoinicijativno se uključuje u sve oblike stvaralačkog izražavanja.

	VRLO DOBAR (4)
	· samostalan je i korektan u raznim oblicima SI, 
· aktivno i zainteresirano sudjeluje u svim oblicima stvaralačkog izražavanje,
· motiviran je i uz poticaj i pohvalu iskazuje svoju kreativnost,
· u bilježnici i radnoj bilježnici potrebno je pripaziti na potpunost, urednost i točnost.

	DOBAR (3)
	· bez poticaja ne može samostalno interpretirati sadržaje kroz elemente SI,
· u SI učenik uspijeva razvrstati određene pojmove, ali ih bez poticaja ne može samostalno proširiti, predvidjeti i povezivati i opisati,
· potrebno ga je dodatno motivirati i poticati kao i razvijati kreativnost,
·  bilježnica i radna bilježnica ili nisu potpune, ili su neuredne ili netočne.

	DOVOLJAN (2)
	· potrebna je stalna pomoć i poticaj da uspije kroz elemente SI odrediti i prepoznati osnove sadržaja,
· samo ponekad brine o kvaliteti svog rada,
· nema gotovo ništa u bilježnici ili radnoj bilježnici bez opravdanog razloga.

	NEDOVOLJAN (1)
	· ne sudjeluje, ne pokazuje interes i ne ulaže nikakav trud u SI,
· odbija bilo kakvu pomoć i suradnju s učiteljem i/ili učenicima, ne želi ili odbija sudjelovati u SI.




KULTURA MEĐUSOBNOG KOMUNICIRANJA
Elementi vrednovanja: odnos prema drugima, (učenicima, djelatnicima i gostima škole…), odnos prema obvezama, predmetu.
	OCJENA:
	Učenik/-ca:

	ODLIČAN (5)
	· s puno pažnje i poštovanja odnosi se prema učenicima u razredu i školi,
· nenametljivo nudi pomoć učenicima koji teže rješavaju postavljene zadatke,
· pravedan je te se zalaže za pomirbu i toleranciju,
· prema djelatnicima škole iskazuje odnos poštovanja te i druge potiče na kvalitetnije ponašanje,
· razlikuje profano od svetog te se s poštovanjem odnosi prema vjeronaučnim sadržajima,
· za vrijeme molitve vidljiv je poseban odnos koji njeguje prema Bogu te stav poniznosti i povjerenja,
· redovito nosi pribor te brine o svim aspektima svoga rada i ponašanja.

	VRLO DOBAR (4)
	· povremeno ne poštuje mišljenje ostalih učenika,
· ponekad ne pokazuje dovoljno poštovanja prema djelatnicima škole, gostima škole i učenicima,
· ponekad ne primjenjuje svoje znanje o pristojnom ponašanju u komunikaciji s drugima.

	DOBAR (3)
	· prema učenicima povremeno reagira neprimjereno, i/li glasno i neumjesno komentira,
· povremeno se odnosi s nedovoljno poštovanja ili pozitivnog stava prema molitvi i ostalim specifičnim vjeronaučnim sadržajima, 
· često ga treba poimenično prozvati i zamoliti da prati rad, sudjeluje u njemu i pristojno se ponaša,
· ne koristi odmor za jelo i higijenske potrebe već to čini usred nastave, 
· radi nered u učionici i ne želi ga pospremiti,
· ne poštuje dogovorena pravila,
· učestalo je opominjan za isti stil neprimjerenog ponašanja, 
· tek na poticaj učitelja pridržava se dogovorenih pravila pristojnog ponašanja.

	DOVOLJAN (2)
	· nema usvojenu kulturu ponašanja prema školskom inventaru (lupanje vratima, šaranje inventara, ne zbrinjavanje žvakače gume),
· rijetko sudjeluje u trenucima molitve ili ju češće ometa,
· ima dvije ili više bilješki o neprimjernom ponašanju i ometanju za proteklo razdoblje,
· nije spreman ispričati se u slučaju pogreške,
· učenika je potrebno stalno poticati na uljudnu i pozitivnu verbalnu i neverbalnu komunikaciju.

	NEDOVOLJAN (1)
	· koristi neprimjerene riječi (psovke), kako na satu vjeronauka tako i u ostalim prostorima škole,
· nasilan je prema bližnjima u svome okruženju, fizički ili verbalno,
· neprimjereno se odnosi prema hrani,
· izruguje, ismijava ili ponižavajuće neprimjereno komentira djelatnike škole i učenike.



